CELEX: 32010R0939
Language: lv
Date: 2010-10-20 00:00:00
Title: Komisijas Regula (ES) Nr. 939/2010 ( 2010. gada 20. oktobris ), ar ko groza Regulas (EK) Nr. 767/2009 IV pielikumu par atļautajām pielaidēm barības sastāvdaļu vai barības maisījumu sastāva norādīšanai marķējumā, kā minēts 11. panta 5. punktā  Dokuments attiecas uz EEZ

21.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 277/4
            
         KOMISIJAS REGULA (ES) Nr. 939/2010
   (2010. gada 20. oktobris),
   ar ko groza Regulas (EK) Nr. 767/2009 IV pielikumu par atļautajām pielaidēm barības sastāvdaļu vai barības maisījumu sastāva norādīšanai marķējumā, kā minēts 11. panta 5. punktā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003 un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK (1), un jo īpaši tās 27. panta 1. punktu,
   tā kā:
   
               (1)
            
            
               Regulā (EK) Nr. 767/2009 ir apkopoti ES noteikumi attiecībā uz barības sastāvdaļu un barības maisījumu tirdzniecības nosacījumiem. Minētās regulas IV pielikumā ir noteiktas atļautās pielaides barības sastāvdaļu un barības maisījumu sastāva norādīšanai marķējumā.
            
         
               (2)
            
            
               Analizējot dalībvalstu kompetento iestāžu sniegtos statistikas datus par novirzēm barības paraugos, atklājās, ka būtiski jāmaina Regulas (EK) Nr. 767/2009 IV pielikumā noteiktie parametri, lai ņemtu vērā zinātnes un tehnoloģijas attīstību paraugu ņemšanas un analīzes metožu jomā. Komisija ir pabeigusi attiecīgo datu novērtēšanu, un tāpēc ir jāmaina IV pielikumā noteiktie parametri un struktūra.
            
         
               (3)
            
            
               Nosakot izmainītās mitruma satura pielaides, jāņem vērā konkrētas barības sastāvdaļas, kurās mitruma saturs pārsniedz 50 %, jo ar Regulas (EK) Nr. 767/2009 15. un 16. pantu ir ieviesti jauni šo barības sastāvdaļu marķēšanas noteikumi.
            
         
               (4)
            
            
               Ja Savienības līmenī nav metožu enerģētiskās vērtības un olbaltumvielu vērtības noteikšanai, dalībvalstīm jāļauj saglabāt savas pielaides attiecībā uz šiem parametriem.
            
         
               (5)
            
            
               Attiecībā uz jaunieviestajām pielaidēm barības piedevām barībā skaidri jānorāda, ka tās attiecas tikai uz tehniskajām novirzēm, jo analītiskā pielaide jau ir noteikta saskaņā ar attiecīgās barības piedevas noteikšanas oficiālo metodi. Pielaidēm jāattiecas uz barības piedevu sarakstā un analītisko komponentu sarakstā norādītajām deklarētajām vērtībām.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebildusi,
            
         IR PIEŅĒMUSI ŠO REGULU.
   1. pants
   Regulas (EK) Nr. 767/2009 IV pielikumu aizstāj, kā norādīts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šo regulu piemēro no 2010. gada 1. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 20. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 229, 1.9.2009., 1. lpp.
   
      PIELIKUMS
      Regulas (EK) Nr. 767/2009 IV pielikumu aizstāj ar šādu:
      
         
            “IV PIELIKUMS
            
               Atļautās pielaides barības sastāvdaļu vai barības maisījumu sastāva norādīšanai marķējumā, kā minēts 11. panta 5. punktā
            
            
               
                  A daļa.
                  
                  Pielaides I, V, VI un VII pielikumā noteiktajiem analītiskajiem komponentiem
               
            
            
                        1.
                     
                     
                        Šajā daļā noteiktajās pielaidēs ir ietvertas tehniskas un analītiskas novirzes. Kad Savienības līmenī būs noteiktas analītiskās pielaides attiecībā uz mērījumu nenoteiktību un atrisinātas mērījumu procedūras atšķirības, būs attiecīgi jāpielāgo 2. punktā noteiktās vērtības, lai tās attiektos tikai uz tehniskajām pielaidēm.
                     
                  
                        2.
                     
                     
                        Ja tiek konstatēts, ka barības sastāvdaļas vai barības maisījuma sastāvs atšķiras no marķējumā norādītās vērtības I, V, VI un VII pielikumā noteiktajiem analītiskajiem komponentiem, piemēro šādas pielaides:
                        
                                    a)
                                 
                                 
                                    kopeļļai un taukiem, kopproteīnam un koppelniem:
                                    
                                                i)
                                             
                                             
                                                ± 3 % no kopējās masas vai tilpuma, ja deklarētais saturs ir 24 % vai vairāk;
                                             
                                          
                                                ii)
                                             
                                             
                                                ± 12,5 % no deklarētā satura, ja tas ir mazāks par 24 %, bet ne mazāks par 8 %;
                                             
                                          
                                                iii)
                                             
                                             
                                                ± 1 % no kopējās masas vai tilpuma, ja deklarētais saturs ir mazāks par 8 %;
                                             
                                          
                              
                                    b)
                                 
                                 
                                    kopšķiedrām, cukuram un cietei:
                                    
                                                i)
                                             
                                             
                                                ± 3,5 % no kopējās masas vai tilpuma, ja deklarētais saturs ir 20 % vai vairāk;
                                             
                                          
                                                ii)
                                             
                                             
                                                ± 17,5 % no deklarētā satura, ja tas ir mazāks par 20 %, bet ne mazāks par 10 %;
                                             
                                          
                                                iii)
                                             
                                             
                                                ± 1,7 % no kopējās masas vai tilpuma, ja deklarētais saturs ir mazāks par 10 %;
                                             
                                          
                              
                                    c)
                                 
                                 
                                    kalcijam, sālsskābē nešķīstošiem pelniem, kopējam fosforam, nātrijam, kālijam un magnijam:
                                    
                                                i)
                                             
                                             
                                                ± 1 % no kopējās masas vai tilpuma, ja deklarētais saturs ir 5 % vai vairāk;
                                             
                                          
                                                ii)
                                             
                                             
                                                ± 20 % no deklarētā satura, ja tas ir mazāks par 5 %, bet ne mazāks par 1 %;
                                             
                                          
                                                iii)
                                             
                                             
                                                ± 0,2 % no kopējās masas vai tilpuma, ja deklarētais saturs ir mazāks par 1 %;
                                             
                                          
                              
                                    d)
                                 
                                 
                                    mitrumam:
                                    
                                                i)
                                             
                                             
                                                ± 8 % no deklarētā satura, ja tas ir 12,5 % vai vairāk;
                                             
                                          
                                                ii)
                                             
                                             
                                                ± 1 % no kopējās masas vai tilpuma, ja deklarētais saturs ir mazāks par 12,5 %, bet ne mazāks par 5 %;
                                             
                                          
                                                iii)
                                             
                                             
                                                ± 20 % no deklarētā satura, ja tas ir mazāks par 5 %, bet ne mazāks par 2 %;
                                             
                                          
                                                iv)
                                             
                                             
                                                ± 0,4 % no kopējās masas vai tilpuma, ja deklarētais saturs ir mazāks par 2 %;
                                             
                                          
                              
                                    e)
                                 
                                 
                                    ja saskaņā ar ES metodi vai oficiālo metodi dalībvalstī, kurā barība tiek laista tirgū, nav noteikta pielaide attiecībā uz enerģētisko vērtību un olbaltumvielu vērtību, tad piemēro šādas pielaides: enerģētiskajai vērtībai – 5 % un olbaltumvielu vērtībai – 10 %.
                                 
                              
                  
                        3.
                     
                     
                        Ja, atkāpjoties no 2. punkta a) apakšpunkta attiecībā uz kopeļļu, taukiem un kopproteīnu lolojumdzīvnieku barībā, deklarētais saturs ir mazāks par 16 %, atļautā novirze ir ± 2 % no kopējās masas vai tilpuma.
                     
                  
                        4.
                     
                     
                        Atkāpjoties no 2. punkta, atļautā novirze no deklarētā satura līdz augšējai robežai kopeļļai un taukiem, cukuram, cietei, kalcijam, nātrijam, kālijam, magnijam, enerģētiskajai vērtībai un olbaltumvielu vērtībai var būt līdz divām reizēm lielāka par 2. un 3. punktā noteikto pielaidi.
                     
                  
                        5.
                     
                     
                        Atkāpjoties no 2. punkta, pielaides sālsskābē nešķīstošiem pelniem un mitrumam attiecas tikai uz augšējo robežu, savukārt nekādas pielaides nav noteiktas apakšējai robežai.
                     
                  
               
                  B daļa.
                  
                  Pielaides barības piedevām, kas marķētas saskaņā ar I, V, VI un VII pielikumu
               
            
            
                        1.
                     
                     
                        Šajā daļā noteiktajās pielaidēs ir ietvertas tikai tehniskas novirzes. Tās attiecas uz barības piedevu sarakstā un analītisko komponentu sarakstā norādītajām barības piedevām.
                        Pielaides barības piedevām, kas norādītas kā analītiskie komponenti, attiecas uz kopējo daudzumu, kas marķēts kā garantētais daudzums barības minimālā glabāšanas termiņa beigās.
                        Ja tiek konstatēts, ka barības piedevas saturs barības sastāvdaļā vai barības maisījumā ir mazāks par deklarēto saturu, piemēro šādas pielaides (1):
                        
                                    a)
                                 
                                 
                                    10 % no deklarētā satura, ja tas ir 1 000 vienību vai vairāk;
                                 
                              
                                    b)
                                 
                                 
                                    100 vienības, ja deklarētais saturs ir mazāks par 1 000 vienībām, bet ne mazāks kā 500 vienības;
                                 
                              
                                    c)
                                 
                                 
                                    20 % no deklarētā satura, ja tas ir mazāks par 500 vienībām, bet ne mazāks kā 1 vienība;
                                 
                              
                                    d)
                                 
                                 
                                    0,2 vienības, ja deklarētais saturs ir mazāks par 1 vienību, bet ne mazāks kā 0,5 vienības;
                                 
                              
                                    e)
                                 
                                 
                                    40 % no deklarētā satura, ja tas ir mazāks par 0,5 vienībām.
                                 
                              
                  
                        2.
                     
                     
                        Ja minimālais un/vai maksimālais piedevas saturs barībā ir noteikts konkrētās barības piedevas tirdzniecības atļaujā, 1. punktā noteiktās tehniskās pielaides vajadzības gadījumā attiecas tikai uz daudzumu, kas pārsniedz minimālo saturu vai ir mazāks par maksimālo saturu.
                     
                  
                        3.
                     
                     
                        Tikmēr, kamēr netiek pārsniegts 2. punktā minētais barības piedevas maksimālais saturs, novirze, kas pārsniedz deklarēto saturu, var pieaugt līdz trīs reizēm no 1. punktā noteiktās pielaides. Ja tomēr barības piedevām, kuras pieder pie mikroorganismu grupas, konkrētās barības piedevas tirdzniecības atļaujā ir noteikts maksimālais saturs, tad maksimālais saturs ir augšējā atļautā vērtība.”
                     
                  
      
      
         (1)  1 vienība šajā punktā nozīmē attiecīgās barības piedevas 1 mg, 1 000 IU, 1 × 109
         CFU vai 100 fermentu aktivitātes vienības uz 1 kg barības.